ართურ ლეონარდ შავლოვი

ართურ ლეონარდ შავლოვი (ინგლ. Arthur Leonard Schawlow; დ. 5 მესი, 1921, მაუნთ-ვერნონი, ნიუ-იორკიშ შტატი, ააშ — ღ. 28 პირელი, 1999, პალო-ალტო, კალიფორნია, ააშ) — ამერიკალი ფიზიკოსი. ჩარლზ ტაუნსიწკჷმა ართო გიმიგონჷ ლაზერი. შავლოვიქ ლაზერიშ გიმორინაფათ ზიმუ ატომიშ ენერგია. 1981 წანას გინოჩეს ნობელიშ პრემია ფიზიკაშ დარგის (ნიკოლას ბლომბერგენი დო კაი სიგბანიწკჷმა ართო).

ბიოგრაფია
ართურ ლეონარდ შავლოვიქ დებადჷ 1921 წანაშ 5 მესის, ნიუ-იორკიშ შტატის. გურაფულენდჷ ტორონტოშ უნივერსიტეტის, სოდეთ პროფესორი მალკოლმ კრაუფორდიშ ხემანჯღვერობათ თხილუ ოდოქტორე დისერტაცია. გურაფაშ თებაშ უკულ მუშენდჷ ბელიშ ლაბორატორიას, კოლუმბიაშ უნივერსიტეტის დო სტენფორდიშ უნივერსიტეტის. შავლოვიშ ომენცარე ინტერესეფიშ სფერო რდჷ: ოპტიკა, ლაზერი, სპექტროსკოპია, ბირთვული რეზონანსი.

პერსონალური რინა
ართურ შავლოვიშ ოსური რდჷ ჩარლზ ტაუნსიშ უკულაში და აურელია ტაუნსი. ჸუნდეს სუმი სკუა:ართური უკულაში, ჰელენი დო ედიტი. უკულაშ ართურს აუტიზმი უღუდჷ. ართურ შავლოვიშ ჰობი რდჷ ჯაზი დო რდჷ ჯაზიშ მუსიკალურ ინნაჭარეფიშ კოლექციონერი. შავლოვიქ ღურუ 1999 წანაშ 28 პირელს, ლეიკემიათ კალიფორნიაშ ნოღა პალო-ალტოს.

ჯილდოეფი დო პრემიეფი
 1962: სტიუარტ ბალანტაინიშ მენდალი
 1963: იუნგიშ მენდალი დო პრემია
 1964: მორის ლიბმანიშ პრემია
 1970: რიხტმაიერიშ პრემია
 1976: ფრედერიკ აივსიშ მენდალი
 1977: მარკონიშ მენდალი
 1981: ნობელიშ პრემია ფიზიკას
 1991: მენცარობაშ ერუანული მენდალი

რესურსეფი ინტერნეტის

Nobel Winner: Arthur Leonard Schawlow
Bright Idea: The First Lasers (laser history) 
Press Release: The 1981 Nobel Prize in Physics
Arthur Leonard Schawlow obituary

კატეგორია:ამერიკალეფი
კატეგორია:ამერიკალი ფიზიკოსეფი
კატეგორია:ნობელიშ პრემიაშ ლაურეატეფი
კატეგორია:ამერიკალი ნობელიშ პრემიაშ ლაურეატეფი
კატეგორია:დუნაბადი 1921
კატეგორია:ნაღურა 1999